Document ID: 31993D0439

Komisijas Lēmums
(1993. gada 30. jūnijs),
kas groza Padomes Lēmumu 90/424/EEK par izdevumiem veterinārajā jomā attiecībā uz klasisko cūku mēri
(93/439/EEK)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1990. gada 26. jūnija Lēmumu 90/424/EEK par izdevumiem veterinārajā jomā [1], kurā jaunākie grozījumi izdarīti ar Direktīvu 92/119/EEK [2], jo īpaši tā 5. panta 2. punktu,
tā kā par klasisko cūku mēri ir jāziņo saskaņā ar 1. panta noteikumiem Padomes 1982. gada 21. decembra Direktīvā 82/894/EEK par dzīvnieku slimību paziņojumiem Kopienā [3], kurā jaunākie grozījumi izdarīti ar Komisijas Lēmumu 92/450/EEK [4];
tā kā ar Padomes Lēmumu 80/1096/EEK [5], kurā jaunākie grozījumi izdarīti ar Lēmumu 91/686/EEK [6], tika ieviesti Kopienas finansiālie pasākumi klasiskā cūku mēra izskaušanai;
tā kā Kopienas finansiālā līdzdalība saskaņā ar minētā lēmuma noteikumiem aprobežojas ar pasākumiem, kas veikti līdz 1992. gada 1. jūlijam;
tā kā pasākumi, ko piemēro klasiskā cūku mēra izskaušanai, ir uzlabojuši visu cūku veselības stāvokli Kopienas teritorijā;
tā kā, ņemot vērā gūtos panākumus, ir nepieciešams piemērot ārkārtas pasākumus klasiskā cūku mēra parādīšanās gadījumā un šajā sakarā pievienot klasisko cūku mēri slimību sarakstam Lēmuma 90/424/EEK 3. panta 1. punktā;
tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Lēmuma 90/424/EEK 3. panta 1. punktam pievieno šādu ievilkumu:
"- klasiskais cūku mēris"
.
2. pants
Šis lēmums ir adresēts visām dalībvalstīm.
Briselē, 1993. gada 30. jūnijā

Labels: 0
6